Ericu950/Stoicheia-meter-silver huggingface dataset:
ἢ πεπιστευκότ εἰσιέναι τοῖς πράγμασιν , ἀλλ οὐ τοῖς λόγοις καὶ τοῖς συνεστῶσιν μεθ αὑτοῦ μάρτυσιν , τῷ τ ἀκαθάρτῳ καὶ μιαρῷ Προκλεῖ , τῷ μεγάλῳ τούτῳ , καὶ Στρατοκλεῖ τῷ πιθανωτάτῳ πάντων ἀνθρώπων καὶ πονηροτάτῳ , καὶ τῷ μηδὲν ὑποστελλόμενον μη δ αἰσχυνόμενον κλαήσειν καὶ ὀδυρεῖσθαι 0 1 2 ;
καίτοι τοσούτου δεῖς ἐλέου τινὸς ἄξιος εἶναι , ὥστε μισηθείης ἂν δικαιότατ ἀνθρώπων ἐξ ὧν πεπραγμάτευσαι ·
ὅς γ ὀφείλων μνᾶς ἑκατὸν καὶ πέντε καὶ οὐχ οἷός τ ὢν διαλῦσαι , τοὺς ταῦτα συνευπορήσαντας καὶ γενομένους αἰτίους σοι τοῦ τὰ δίκαια ποιῆσαι τοῖς συμβαλοῦσιν ἐξ ἀρχῆς , χωρὶς ὧν περὶ αὐτὰ τὰ συμβόλαι ἠδίκεις , καὶ πρὸς ἀτιμῶσαι ζητεῖς .
καὶ τοὺς μὲν ἄλλους τοὺς δανειζομένους ἴδοι τις ἂν ἐξισταμένους τῶν ὄντων ·
σοὶ δ ὁ συμβεβληκὼς τοῦτο πέπονθεν , καὶ δανείσας τάλαντον δύ ὤφληκεν συκοφαντηθείς .
ἐγὼ δὲ τετταράκοντα μνᾶς δανείσας δυοῖν ταλάντοιν ταυτηνὶ φεύγω δίκην .
καὶ ἐφ οἷς δανείσασθαι μὲν οὐδεπώποτ ἐδυνήθης ἑκατὸν μνῶν πλέον , πέπρακας δὲ καθάπαξ τριῶν ταλάντων καὶ δισχιλίων , εἰς ταῦτα τέτταρ ὡς ἔοικεν ἠδίκησαι τάλαντα .
ὑπὸ τοῦ ταῦτα 0 ;
ὑπὸ τοῦ οἰκέτου νὴ Δία τοῦ ἐμοῦ 0 .
τίς δ ἂν οἰκέτῃ παραχωρήσειε πολίτης τῶν αὑτοῦ ;
ἢ τίς ἂν φήσειεν , ὧν δίκην λαχὼν ᾕρηκεν οὗτος Εὔεργον , τούτων καὶ τὸν ἐμὸν παῖδ ὑπεύθυνον εἶναι προσήκειν ;
χωρὶς δὲ τούτων αὐτὸς αὐτὸν οὗτος ἀφῆκε τῶν τοιούτων αἰτιῶν ἁπασῶν .
οὐ γὰρ νῦν ἔδει λέγειν , οὐ δ εἰς τὴν πρόκλησιν γράφειν ἐν ᾗ βασανίζειν ἐξῄτει , ἀλλὰ λαχόντ ἐκείνῳ τὴν δίκην τὸν κύριον διώκειν ἐμέ .
νῦν δ εἴληχεν μὲν ἐμοί , κατηγορεῖ δ ἐκείνου .
ταῦτα δ οὐκ ἐῶσιν οἱ νόμοι ·
τίς γὰρ πώποτε τῷ δεσπότῃ λαχών , τοῦ δούλου τὰ πράγματα , ὥσπερ κυρίου , κατηγόρησεν 0 ;
ἐπειδὰν τοίνυν τις αὐτὸν ἔρηται καὶ τί δίκαιον ἕξεις λέγειν πρὸς Νικόβουλον 0 ;
μισοῦσι , φησίν , Ἀθηναῖοι τοὺς δανείζοντας ·
νικόβουλος δ ἐπίφθονός ἐστι , καὶ ταχέως βαδίζει , καὶ μέγα φθέγγεται , καὶ βακτηρίαν φορεῖ ·
ταῦτα δ ἐστὶν ἅπαντα , φησίν , πρὸς ἐμοῦ .
καὶ ταῦτ οὐκ αἰσχύνεται λέγων , οὐ δὲ τοὺς ἀκούοντας οἴεται μανθάνειν ὅτι συκοφαντοῦντός ἐστι λογισμὸς οὗτος , οὐκ ἀδικουμένου .
ἐγὼ δ ἀδικεῖν μὲν οὐδένα τῶν δανειζόντων οἴομαι , μισεῖσθαι μέντοι τινὰς ἂν εἰκότως ὑφ ὑμῶν , οἳ τέχνην τὸ πρᾶγμα πεποιημένοι μή τε συγγνώμης μή τ ἄλλου μηδενός εἰσιν ἀλλ ἢ τοῦ πλείονος 0 .
διὰ γὰρ τὸ καὶ δεδανεῖσθαι πολλάκις , μὴ μόνον αὐτὸς τούτῳ δανεῖσαι , οὐ δ ἐγὼ τούτους ἀγνοῶ , οὐ δὲ φιλῶ , οὐ μέντοι γ ἀποστερῶ μὰ Δία , οὐ δὲ συκοφαντῶ .
ὅστις δ εἴργασται μὲν ὥσπερ ἐγὼ πλέων καὶ κινδυνεύων , εὐπορήσας δὲ μικρῶν ἐδάνεισεν ταῦτα , καὶ χαρίσασθαι βουλόμενος καὶ μὴ λαθεῖν διαρρυὲν αὑτὸν τ ἀργύριον , τί τις ἂν τοῦτον εἰς ἐκείνους τιθείη 0 ;
εἰ μὴ τοῦτο λέγεις , ὡς ὃς ἂν σοὶ δανείσῃ , τοῦτον δημοσίᾳ μισεῖσθαι προσήκει 0 .
λέγε δή μοι τὰς μαρτυρίας , τίς ἐγὼ πρὸς τοὺς συμβάλλοντας ἄνθρωπος καὶ πρὸς τοὺς δεομένους εἰμί .
τοιοῦτος , ὦ Πανταίνετε , ἐγώ , ὁ ταχὺ βαδίζων , καὶ τοιοῦτος σύ , ὁ ἀτρέμας 0 1 .
ἀλλὰ μὴν περὶ τοῦ ἐμοῦ γε βαδίσματος ἢ τῆς διαλέκτου , τ ἀληθῆ πάντ ἐρῶ πρὸς ὑμᾶς , ὦ ἄνδρες δικασταί , μετὰ παρρησίας .
ἐγὼ γὰρ οὐχὶ λέγηθ ἐμαυτόν , οὐ δ ἀγνοῶ , οὐ τῶν εὖ πεφυκότων κατὰ ταῦτ ὢν ἀνθρώπων , οὐ δὲ τῶν λυσιτελούντως ἑαυτοῖς .
εἰ γὰρ ἐν οἷς μηδὲν ὠφελοῦμαι ποιῶν , λυπῶ τινάς , πῶς οὐκ ἀτυχῶ κατὰ τοῦτο τὸ μέρος ;
ἀλλὰ τί χρὴ παθεῖν ;
ἂν τῷ δεῖνι δανείσω , διὰ ταῦτα δίκην προσοφλεῖν 0 ;
κακίαν γὰρ ἐμοὶ καὶ πονηρίαν οὔ θ οὗτος προσοῦσαν οὐδεμίαν δείξει , οὔ θ ὑμῶν τοσούτων ὄντων οὐ δὲ εἷς σύνοιδεν .
τ ἄλλα δὲ ταῦθ ἕκαστος ἡμῶν , ὅπως ἔτυχεν , πέφυκεν οἶμαι .
καὶ φύσει μάχεσθαι μὲν ἔχοντ οὐκ εὔπορόν ἐστιν  οὐ γὰρ ἂν ἀλλήλων διεφέρομεν οὐδέν  , γνῶναι δ ἰδόνθ ἕτερον καὶ ἐπιπλῆξαι ῥᾴδιον 0 .
ἀλλὰ τί τούτων ἐμοὶ πρὸς σέ , Πανταίνετε 0 ;
πολλὰ καὶ δεινὰ πέπονθας ;
οὐκοῦν εἴληφας δίκην .
οὐ παρ ἐμοῦ γε 0 ;
οὐ δὲ γὰρ ἠδικήθης οὐδὲν ὑπ ἐμοῦ .
οὐ γὰρ ἄν ποτ ἀφῆκας , οὐ δ , ὅτ Εὐέργῳ προῃροῦ λαγχάνειν , εἴασας ἐμέ , οὐ δὲ πρατῆρ ἠξίωσας ὑποστῆναι τόν γε δεινά σε καὶ πόλλ εἰργασμένον .
εἶτα καὶ πῶς ἂν ὁ μὴ παρὼν μη δ ἐπιδημῶν ἐγώ τί σ ἠδίκησα ;
εἰ τοίνυν ὡς οἷόν τε μέγιστ ἠδικῆσθαι δοίη τις αὐτῷ καὶ ἐρεῖν ἅπαντ ἀληθῆ περὶ τούτων νυνί , ἐκεῖνό γ οἶμαι πάντας ἂν ὑμᾶς ὁμολογῆσαι , ὅτι πολλὰ συμβέβηκεν ἠδικῆσθαί τισιν ἤδη μείζω τῶν εἰς χρήματα γιγνομένων ἀδικημάτων 0 ·
καὶ γὰρ ἀκούσιοι φόνοι καὶ ὕβρεις εἰς ἃ μὴ δεῖ καὶ πόλλ ἄλλα τοιαῦτα γίγνεται .
ἀλλ ὅμως ἁπάντων τούτων ὅρος καὶ λύσις τοῖς παθοῦσι τέτακται τὸ πεισθέντας ἀφεῖναι .
καὶ τοῦθ οὕτω τὸ δίκαιον ἐν πᾶσιν ἰσχύει , ὥστ ἐὰν ἑλών τις ἀκουσίου φόνου καὶ σαφῶς ἐπιδείξας μὴ καθαρόν , μετὰ ταῦτ αἰδέσηται καὶ ἀφῇ , οὐκέτ ἐκβαλεῖν κύριος τὸν αὐτόν ἐστιν .
οὐδέ γ , ἂν ὁ παθὼν αὐτὸς ἀφῇ τοῦ φόνου , πρὶν τελευτῆσαι , τὸν δράσαντα , οὐδενὶ τῶν λοιπῶν συγγενῶν ἔξεστ ἐπεξιέναι , ἀλλ οὓς ἐκπίπτειν καὶ φεύγειν , ἂν ἁλίσκωνται , καὶ τεθνάναι προστάττουσιν οἱ νόμοι , τούτους , ἐὰν ἀφεθῶσιν ἅπαξ , ἁπάντων ἐκλύει τῶν δεινῶν τοῦτο τὸ ῥῆμα .
εἶθ ὑπὲρ μὲν ψυχῆς καὶ τῶν μεγίστων οὕτως ἰσχύει καὶ μένει τὸ ἀφεῖναι , ὑπὲρ δὲ χρημάτων καὶ ἐλαττόνων ἐγκλημάτων ἄκυρον ἔσται ;
οὐ γὰρ εἰ μὴ τῶν δικαίων ἐγὼ παρ ὑμῖν τεύξομαι , τοῦτ ἔστι δεινότατον , ἀλλ εἰ πρᾶγμα δίκαιον ὡρισμένον ἐκ παντὸς τοῦ χρόνου νῦν καταλύσετ ἐφ ἡμῶν .
δεδωκότων , ὦ ἄνδρες δικασταί , τῶν νόμων παραγράψασθαι περὶ ὧν ἄν τις ἀφεὶς καὶ ἀπαλλάξας πάλιν δικάζηται , γεγενημένων ἀμφοτέρων τούτων τῷ πατρὶ πρὸς Ναυσίμαχον καὶ Ξενοπείθην τοὺς εἰληχότας ἡμῖν , παρεγραψάμεθα , ὥσπερ ἠκούσατ ἀρτίως , μὴ εἰσαγώγιμον εἶναι τὴν δίκην .
δεήσομαι δὲ καὶ δίκαια καὶ μέτρι ὑμῶν ἁπάντων , πρῶτον μὲν εὐνοϊκῶς ἀκοῦσαί μου λέγοντος , εἶτ , ἐὰν ἀδικεῖσθαι δοκῶ καὶ μὴ προσήκοντος ἐγκλήματος φεύγειν δίκην , βοηθῆσαί μοι τὰ δίκαια .
ὃ μὲν γὰρ ὑμεῖς ἐπὶ τῇ δίκῃ τίμημ ἀκηκόατε , τριάκοντα μναῖ εἰσιν , ὧν δὲ φεύγομεν χρημάτων , τέτταρα τάλαντα .
ὄντες γὰρ δύο τέτταρας εἰλήχασι δίκας ἡμῖν , τῶν αὐτῶν χρημάτων πάσας , τρισχιλίων ἑκάστην , βλάβης ·
καὶ νυνὶ πρὸς τριάκοντα μνῶν ἐπίγραμμα , ὑπὲρ τοσούτων χρημάτων εἰς ἀγῶνα καθέσταμεν .
τὴν μὲν οὖν συκοφαντίαν τὴν τούτων , καὶ μεθ ὅσης ἐπιβουλῆς ἐληλύθασιν ἐφ ἡμᾶς , ἐξ αὐτῶν τῶν πεπραγμένων εἴσεσθε .
ἀναγνώσεται δὲ πρῶτον ὑμῖν τὰς μαρτυρίας , ὡς ἀφεῖσαν τὸν πατέρ ἡμῶν ὧν ἐνεκάλεσαν εἰς τὴν ἐπιτροπήν ·
κατὰ γὰρ τοῦτο καὶ παρεγραψάμεθα μὴ εἰσαγώγιμον εἶναι τὴν δίκην .
καί μοι λέγε ταυτασὶ τὰς μαρτυρίας .
ὅτι μὲν τοίνυν , ὦ ἄνδρες δικασταί , καὶ δίκας ἔλαχον τῆς ἐπιτροπῆς καὶ ἀφεῖσαν ταύτας καὶ τὰ συγχωρηθέντα χρήματ ἔχουσιν , ἀκούετε τῶν μαρτυριῶν .
ὅτι δ οὐκ ἐῶσιν οἱ νόμοι περὶ τῶν οὕτω πραχθέντων αὖθις δικάζεσθαι , νομίζω μὲν ἅπαντας ὑμᾶς εἰδέναι , κ ἂν μηδὲν εἴπω περὶ αὐτῶν ἐγώ , βούλομαι δ ὅμως καὶ τὸν νόμον ὑμῖν αὐτὸν ἀναγνῶναι .
ἀκούετ , ὦ ἄνδρες δικασταί , τοῦ νόμου σαφῶς λέγοντος ἕκαστα , ὧν μὴ εἶναι δίκας 0 ·
ὧν ἕν ἐστιν , ὁμοίως τοῖς ἄλλοις κύριον , περὶ ὧν ἄν τις ἀφῇ καὶ ἀπαλλάξῃ , μὴ δικάζεσθαι .
οὕτω τοίνυν καὶ μετὰ πολλῶν μαρτύρων τῆς ἀφέσεως γεγονυίας , καὶ φανερῶς ἀπολύοντος ἡμᾶς τοῦ νόμου , εἰς τοῦτ ἐληλύθασιν ἀναισχυντίας οὗτοι καὶ τόλμης , ὥστε τεττάρων μὲν καὶ δέκ ἐτῶν γεγενημένων ἀφ οὗ τὸν πατέρ ἡμῶν ἀφεῖσαν , εἴκοσι δὲ καὶ δυοῖν ἀφ οὗ τυγχάνουσιν ἐγγεγραμμένοι , τετελευτηκότος δὲ καὶ τοῦ πατρὸς τοῦ ἡμετέρου , πρὸς ὃν αὐτοῖς ἐγένονθ αἱ διαλλαγαί , καὶ τῶν ἐπιτρόπων , οἳ μετὰ τὸν ἐκείνου θάνατον τῶν ἡμετέρων ἐγένοντο κύριοι , καὶ τῆς ἑαυτῶν μητρός , ἥτις ἅπαντα ταῦτ ᾔδει , καὶ διαιτητῶν καὶ μαρτύρων καὶ πάντων ὡς εἰπεῖν , τὴν ἡμετέραν ἀπειρίαν καὶ τὴν ἐξ ἀνάγκης ἄγνοιαν τῶν πεπραγμένων ἕρμαιον νομίσαντες ἑαυτῶν , τὰς δίκας ἡμῖν ἔλαχον ταυτασί , καὶ λόγον οὔ τε δίκαιον οὔ τ ἐπιεικῆ τολμῶσι λέγειν .
φασὶ γὰρ οὐκ ἀποδόσθαι τὰ πατρῷ ὧν ἐκομίζοντο χρημάτων , οὐ δ ἀποστῆναι τῶν ὄντων , ἀλλ ὅσ αὐτοῖς κατελείφθη χρέα καὶ σκεύη καὶ ὅλως χρήματα , ταῦθ ἑαυτῶν γίγνεσθαι .
ἐγὼ δ οἶδ ἀκούων ὅτι τὴν οὐσίαν Ξενοπείθης καὶ Ναυσικράτης ἅπασαν χρέα κατέλιπον , καὶ φανερὰν ἐκέκτηντο μικράν τινα ·
εἰσπραχθέντων δὲ τῶν χρεῶν καί τινων σκευῶν πραθέντων , ἔτι δ ἀνδραπόδων , καὶ τὰ χωρία καὶ τὰς συνοικίας ἐπρίανθ οἱ ἐπίτροποι , ἃ παρέλαβον οὗτοι .
εἰ μὲν οὖν μηδὲν ἠμφεσβητήθη περὶ τούτων πρότερον , μη δ ὡς οὐ καλῶς διῳκημένων εἰς δίκην ἦλθεν , ἄλλος ἂν ἦν λόγος ·
ἐπειδὴ δ ὅλην τὴν ἐπιτροπὴν ἐγκαλέσαντες οὗτοι καὶ δίκας λαχόντες χρήματ ἐπράξαντο , πάντα ταῦτ ἀφεῖται τότε .
οὔ τε γὰρ οὗτοι τ οὐνόματος δήπου τοῦ τῆς ἐπιτροπῆς τὰς δίκας ἐδίωκον , ἀλλὰ τῶν χρημάτων , οὔ τ ἐκεῖνοι τ οὔνομα τοῦτ ἐωνοῦνθ ὧν ἀπέτεισαν χρημάτων , ἀλλὰ τὰ ἐγκλήματα .
ὅτι μὲν οὖν ὧν πρὸ τῶν ἀπαλλαγῶν εἰσέπραξεν χρεῶν ὁ πατὴρ ἢ ὅλως ἔλαβεν χρημάτων ἐκ τῆς ἐπιτροπῆς , οὐδενός εἰσιν δίκαι τούτοις καθ ἡμῶν ἀπηλλαγμένοις , ἐξ αὐτῶν τῶν νόμων καὶ τῆς ἀφέσεως ἱκανῶς πάντας ἡγοῦμαι ὑμᾶς μεμαθηκέναι .
ὅτι δ ὕστερον οὐκ ἔνι τὴν κομιδὴν γεγενῆσθαι τούτων τῶν χρημάτων  τοῦτο γὰρ πλάττουσιν οὗτοι καὶ παράγουσιν  , τοῦτο βούλομαι δεῖξαι .
τὸν μὲν γὰρ πατέρ οὐ δ ἂν αἰτιάσαιντο λαβεῖν  τέτταρσι γὰρ ἢ τρισὶ μησὶν ὕστερον ἢ διελύσατο πρὸς τούτους ἐτελεύτησεν  .
ὡς δ οὐ δὲ Δημάρετον τὸν καταλειφθένθ ἡμῶν ἐπίτροπον λαβεῖν οἷόν τε  καὶ γὰρ τοῦτον ἔγραψαν εἰς τὸ ἔγκλημα  , καὶ τοῦτ ἐπιδείξω 0 .
μέγιστοι μὲν οὖν ἡμῖν εἰσιν οὗτοι μάρτυρες  οὐδαμοῦ γὰρ φανήσονται δίκην εἰληχότες ζῶντι τῷ Δημαρέτῳ  ·
οὐ μὴν ἀλλὰ καὶ τὸ πρᾶγμ ἄν τις αὐτὸ σκοπῶν καὶ θεωρῶν ἴδοι οὐ μόνον οὐχὶ λαβόντα , ἀλλ οὐ δ ἐνὸν αὐτῷ λαβεῖν .
ἦν μὲν γὰρ τὸ χρέως ἐν Βοσπόρῳ , ἀφίκετο δ οὐδεπώποτ εἰς τὸν τόπον τοῦτον ὁ Δημάρετος ·
πῶς οὖν εἰσέπραξεν ;
ἔπεμψεν νὴ Δί , εἴποι τις ἄν , τὸν κομιούμενον .
σκοπεῖτε δὴ τοῦθ οὑτωσί .
ὤφειλεν Ἑρμῶναξ στατῆρας ἑκατὸν παρὰ Ναυσικράτους λαβὼν τούτοις .
τούτων Ἀρίσταιχμος ἐπίτροπος καὶ κηδεμὼν ἐγένεθ ἑκκαίδεκ ἔτη .
οὐκοῦν ἅ γε τούτων ἀνδρῶν γεγονότων δι ἑαυτοῦ διέλυε χρήμαθ ὁ Ἑρμῶναξ , οὐκ ἀπέδωκεν ὅτ ἦσαν παῖδες ·
οὐ γὰρ δίς γε τ αὐτὰ κατετίθει .
ἔστιν οὖν οὕτω τις ἀνθρώπων ἄτοπος , ὥσθ ἃ τοὺς κυρίους διεκρούσατο μὴ καταθεῖναι τοσοῦτον χρόνον , ταῦτα τῷ μὴ κυρίῳ πέμψαντι γράμμαθ ἑκὼν ἀποδοῦναι ;
ἀλλὰ μὴν ὡς ἀληθῆ λέγω , καὶ ὁ μὲν πατὴρ ἐτελεύτησεν εὐθέως μετὰ τὰς διαλύσεις , τῷ Δημαρέτῳ δ οὐδεπώποθ οὗτοι τούτων τῶν χρημάτων δίκην ἔλαχον , οὐ δ ὅλως ἐξέπλευσεν ἐκεῖνος οὐ δ ἀπεδήμησεν ἐκεῖσε , λαβὲ τὰς μαρτυρίας .
ὅτι μὲν τοίνυν οὔ θ ὁ πατὴρ μετὰ τὴν ἄφεσιν τὰ χρήματ εἰσέπραξεν , οὔ τ ἂν ἔδωκεν ἑκὼν οὐδείς , εἴ τιν ἔπεμψεν ὁ Δημάρετος , οὔ τ ἀνέπλευσεν αὐτὸς οὐ δ ἀφίκετ ἐκεῖσε , δῆλον ἐκ τῶν χρόνων καὶ τῶν μαρτυριῶν ὑμῖν γέγονεν .
βούλομαι τοίνυν καὶ ὅλως ψευδομένους αὐτοὺς ὅλον τὸ πρᾶγμ ἐπιδεῖξαι .
οὗτοι γὰρ γεγράφασιν εἰς ὃ νῦν ἔγκλημα διώκουσιν , ὀφείλειν ἡμᾶς τὸ ἀργύριον κομισαμένου τοῦ πατρὸς καὶ παραδόντος αὐτοῖς τοῦτο τὸ χρέως ἐν τῷ λόγῳ τῆς ἐπιτροπῆς ὀφειλόμενον .
καί μοι λέγ αὐτὸ τὸ ἔγκλημα λαβών .
ἀκούετε γεγραμμένον ἐν τῷ ἐγκλήματι παραδόντος ἐμοὶ τοῦ Ἀρισταίχμου τὸ χρέως ἐν τῷ λόγῳ τῆς ἐπιτροπῆς .
ὅτε τοίνυν ἐλάγχανον τῷ πατρὶ τῆς ἐπιτροπῆς , τ ἀναντί ἐγράψαντο τούτων ·
ὡς γὰρ οὐκ ἀποδόντι λόγον τότ ἐγκαλοῦντες φαίνονται .
λέγ αὐτὸ τὸ ἔγκλημα , ὃ τότ ἔλαχον τῷ πατρί .
ἐν ποίῳ δὴ λόγῳ νῦν ἐγκαλεῖθ ὡς παρέδωκεν , ὦ Ξενοπείθη καὶ Ναυσίμαχε ;
τότε μὲν γὰρ ὡς οὐκ ἀποδόντι δίκας ἐλαγχάνετε καὶ χρήματ ἐπράττεσθε .
εἰ δ ἐπ ἀμφότερ ἔσται συκοφαντεῖν ὑμῖν , καὶ τοτὲ μὲν τοῦ μὴ παραδοῦναι χρήματ ἐπράξασθε , τοτὲ δ ὡς παραδόντος διώκετε , οὐδὲν κωλύει καὶ τρίτον τι σκοπεῖν μετὰ ταῦτα , ὅτου πάλιν δικάσεσθε .
οἱ νόμοι δ οὐ ταῦτα λέγουσιν , ἀλλ ἅπαξ περὶ τῶν αὐτῶν πρὸς τὸν αὐτὸν εἶναι τὰς δίκας .
ἵνα τοίνυν εἰδῆτ , ὦ ἄνδρες δικασταί , ὅτι οὐ μόνον οὐκ ἀδικοῦνται νῦν , ἀλλὰ καὶ παρὰ πάντας ἡμῖν δικάζονται τοὺς νόμους , βούλομαι καὶ τοῦτον ὑμῖν τὸν νόμον εἰπεῖν , ὅστις διαρρήδην λέγει , ἐὰν πέντ ἔτη παρέλθῃ καὶ μὴ δικάσωνται , μηκέτ εἶναι τοῖς ὀρφανοῖς δίκην περὶ τῶν ἐκ τῆς ἐπιτροπῆς ἐγκλημάτων .
καὶ ὑμῖν ἀναγνώσεται τὸν νόμον .
ἀκούετ , ὦ ἄνδρες δικασταί , τοῦ νόμου λέγοντος ἄντικρυς , ἐὰν μὴ πέντ ἐτῶν δικάσωνται , μηκέτ εἶναι δίκην .
οὐκοῦν ἐλάχομεν , φαῖεν ἄν .
καὶ διελύσασθέ γε , ὥστ οὐκ εἰσὶν αὖθις ὑμῖν δίκαι .
ἢ δεινόν γ ἂν εἴη , εἰ τῶν μὲν ἐξ ἀρχῆς ἀδικημάτων οὐ δίδωσιν ἔξω πέντ ἐτῶν τὰς δίκας τοῖς ὀρφανοῖς ὁ νόμος κατὰ τῶν οὐκ ἀφειμένων ἐπιτρόπων , πρὸς δὲ τοὺς ἐξ ἐκείνων ἡμᾶς , περὶ ὧν αὐτοὺς ἀφήκατε , εἰκοστῷ νῦν ἔτει δίκην τελέσαισθ ὑμεῖς .
ἀκούω τοίνυν αὐτοὺς τὰ μὲν περὶ τῶν πραγμάτων αὐτῶν καὶ τῶν νόμων δίκαια φεύξεσθαι , παρεσκευάσθαι δὲ λέγειν ὡς πολλὰ χρήματ αὐτοῖς κατελείφθη καὶ ταῦτ ἀπεστερήθησαν , καὶ τεκμηρίῳ χρήσεσθαι τούτου τῷ μεγέθει τῶν δικῶν ἃς ἐξ ἀρχῆς ἔλαχον , καὶ τὴν ὀρφανίαν ὀδυρεῖσθαι , καὶ τὸν τῆς ἐπιτροπῆς λόγον διεξιέναι ·
καὶ ταῦτ εἶναι καὶ τοιαῦθ οἷς πεπιστεύκασι καὶ δι ὧν ὑμᾶς ἐξαπατήσειν οἴονται .
ἐγὼ δὲ τὸ μὲν τῶν δικῶν μέγεθος τῶν τότε ληχθεισῶν μεῖζον ἡγοῦμαι τεκμήριον ἡμῖν ὡς ἐσυκοφαντεῖθ ὁ πατήρ , ἢ τούτοις ὡς πόλλ ἀπεστεροῦντο 0 1 .
ὀγδοήκοντα μὲν γὰρ τάλαντ ἔχων ἐξελέγχειν , οὐ δὲ εἷς ἂν τρία λαβὼν ἀπηλλάγη ·
τοσούτων δὲ χρημάτων ἐπιτροπῆς φεύγων , οὐδεὶς ἔστιν ὅστις οὐκ ἂν ἔδωκεν τρία τάλαντα , τὸν κίνδυνον ὠνούμενος καὶ τὰ φύσει τότε τούτοις πλεονεκτήμαθ ὑπάρχοντα .
καὶ γὰρ ὀρφανοὶ καὶ νέοι καὶ ὁποῖοί τινές εἰσιν ἀγνῶτες ἦσαν ·
ταῦτα δὲ πάντες φασὶν μεγάλων δικαίων ἰσχύειν πλέον παρ ὑμῖν .
ὅτι τοίνυν οὐ δ ἀνάσχοισθ ἂν αὐτῶν εἰκότως οὐδὲν περὶ τῆς ἐπιτροπῆς , καὶ τοῦτ οἴομαι δείξειν .
εἰ γὰρ ὡς οἷόν τε μέγιστ ἠδικῆσθαι δοίη τις αὐτοῖς καὶ ἐρεῖν ἅπαντ ἀληθῆ περὶ τούτων νυνί , ἐκεῖνό γ οἶμαι πάντας ἂν ὑμᾶς ὁμολογῆσαι , ὅτι πολλὰ συμβέβηκεν ἠδικῆσθαί τισιν ἤδη μείζω τῶν εἰς χρήματα γιγνομένων ἀδικημάτων ·
καὶ γὰρ ἀκούσιοι φόνοι καὶ ὕβρεις εἰς ἃ μὴ δεῖ καὶ πολλὰ τοιαῦτ ἀδικήματα γίγνεται 0 .
ἀλλ ὅμως τούτων ἁπάντων ὅρος καὶ λύσις τοῖς παθοῦσιν τέτακται τὸ πεισθέντας ἀφεῖναι .
καὶ τοῦθ οὕτω τὸ δίκαιον ἐν πᾶσιν ἰσχύει , ὥστ ἐὰν ἑλών τις ἀκουσίου φόνου καὶ φανερῶς ἐπιδείξας μὴ καθαρόν , μετὰ ταῦτ αἰδέσηται καὶ ἀφῇ , οὐκέτ ἐκβαλεῖν κύριος τὸν αὐτόν ἐστιν .
οὐ γὰρ εἰ μὴ τῶν δικαίων ἐγὼ παρ ὑμῖν τεύξομαι , τοῦτ ἔστι δεινότατον , ἀλλ εἰ πρᾶγμα δίκαιον ὡρισμένον ἐκ παντὸς τοῦ χρόνου νῦν καταλυθήσεται 0 .
οὐκ ἐμίσθωσαν ἡμῶν τὸν οἶκον , ἴσως ἐροῦσιν .
οὐ γὰρ ἐβούλεθ ὁ θεῖος ὑμῶν Ξενοπείθης , ἀλλὰ φήναντος Νικίδου τοὺς δικαστὰς ἔπεισεν ἐᾶσαι αὑτὸν διοικεῖν ·
καὶ ταῦτ ἴσασιν πάντες .
πολλὰ διήρπασαν ἡμῶν ἐκεῖνοι .
οὐκοῦν ἣν ἐπείσθητέ γε , τούτων δίκην παρ αὐτῶν ἔχετε , καὶ οὐ δήπουθεν πάλιν δεῖ λαβεῖν ὑμᾶς παρ ἐμοῦ .
ἵνα δὲ μη δ οἴησθ εἶναί τι ταῦτα , ἔστι μὲν οὐκ ἴσον  πῶς γάρ ; 0
πρὸς τοὺς πράξαντας διαλυσαμένους τῶν οὐκ εἰδότων κατηγορεῖν , ὅμως μέντοι , ὦ Ξενοπείθη καὶ Ναυσίμαχε , εἰ μεγάλ ὑμῖν καὶ θαυμάστ εἶναι τὰ δίκαια ταῦθ ὑπολαμβάνετε , ἀποδόντες τὰ τρία τάλαντα περαίνετε .
ὧν δὲ τοῦ μὴ κατηγορῆσαι τοσαῦτα χρήματ ἐπράξασθε , πρὶν ἂν ταῦτ ἀποδῶτε , σιωπᾶν ἐστὲ δίκαιοι , καὶ μὴ κατηγορεῖν καὶ ἔχειν ·
ἔσχατον γὰρ ἤδη πραγμάτων τοῦτό γε 0 .
τάχα τοίνυν ἴσως καὶ τριηραρχίας ἐροῦσι , καὶ τὰ ὄνθ ὡς ἀνηλώκασιν εἰς ὑμᾶς .
ἐγὼ δ ὅτι μὲν ψεύσονται , καὶ πόλλ ἀπολωλεκότες τῶν ὄντων αὑτοῖς , μικρὰ τῆς πόλεως μετειληφυίας , οὐ δικαίαν οὐ δὲ γιγνομένην χάριν ἀξιώσουσι κομίζεσθαι παρ ὑμῶν , ἐάσω .
ἀξιῶ δὲ καὶ αὐτός , ὦ ἄνδρες δικασταί , εἶναι τοῖς λῃτουργοῦσιν ὑμῖν ἅπασιν χάριν τιν ὑπάρχουσαν παρ ὑμῶν .
τίσιν δὲ μεγίστην 0 1 ;
τοῖς ὃ μὲν χρήσιμον τῇ πόλει τοῦ πράγματός ἐστι ποιοῦσιν , ὃ δ αἰσχρὸν ἅπαντες ἂν εἶναι φήσαιεν καὶ ὄνειδος , μὴ κατασκευάζουσιν .
οἱ μὲν τοίνυν μετὰ τοῦ λῃτουργεῖν τὰ σφέτερ αὐτῶν διεφθαρκότες τὴν βλασφημίαν ἀντὶ τῆς χρείας τῇ πόλει καταλείπουσιν  οὐδεὶς γὰρ αὐτὸς αὑτοῦ κατηγόρησεν πώποτε , ἀλλ ὡς ἡ πόλις τὰ ὄντ ἀφῄρηται λέγει  ·
οἱ δ ὅσα μὲν προστάττεθ ὑμεῖς ποιοῦντες προθύμως , τῇ περὶ τ ἄλλα δὲ σωφροσύνῃ τὰ ὄντα σῴζοντες , οὐ μόνον κατὰ τοῦτ ἐκείνων πλεονεκτοῖεν ἂν εἰκότως , ὅτι καὶ γεγόνασιν χρήσιμοι καὶ ἔσονται , ἀλλ ὅτι καὶ χωρὶς ὀνείδους ταῦτα παρ αὐτῶν ὑμῖν γίγνεται .
ἡμεῖς μὲν τοίνυν τοιοῦτοι εἰς ὑμᾶς ἅπαντες φανούμεθ ὄντες ·
τούτους δ ἐάσω , μή με φῶσιν κακῶς αὑτοὺς λέγειν .
οὐ τοίνυν θαυμάσαιμ ἄν , εἰ καὶ δακρύειν καὶ ἐλεινοὺς ἑαυτοὺς πειρῷντο ποιεῖν .
ἐγὼ δ ἀξιῶ πρὸς ταῦθ ὑπολαμβάνειν ἅπαντας ὑμᾶς , ὅτι τῶν αἰσχρῶν ἐστι , μᾶλλον δ οὐ δὲ δικαίων , τὰ μὲν ὄντα κατεσθίοντας καὶ παροινοῦντας μετ Ἀριστοκράτους καὶ Διογνήτου καὶ τοιούτων ἑτέρων αἰσχρῶς καὶ κακῶς ἀνηλωκέναι , τὰ δ ἀλλότρι ὥστε λαβεῖν , δακρύειν νυνὶ καὶ κλάειν 0 .
ἐπ ἐκείνοις ἐκλάετ ἄν , οἷς ἐποιεῖτε , δικαίως .
νῦν δ οὐ δεῖ δακρύειν , ἀλλ ὡς οὐκ ἀφήκατε δεικνύναι , ἢ ὡς εἰσὶν ὧν ἀφήκατ αὖθις ὑμῖν δίκαι , ἢ ὡς εἰκοστῷ λαγχάνειν ἔτει δίκαιόν ἐστι , τοῦ νόμου πέντ ἔτη τὴν προθεσμίαν δεδωκότος ·
ταῦτα γάρ ἐστιν ὑπὲρ ὧν οὗτοι δικάζουσιν .
ἐὰν δὲ μὴ δύνωνται ταῦτα δεικνύναι , ὡς οὐ δυνήσονται , ἡμεῖς ὑμῶν ἁπάντων , ὦ ἄνδρες δικασταί , δεόμεθα μὴ ἡμᾶς προέσθαι τούτοις , μη δὲ τετάρτην οὐσίαν ἔτι δοῦναι τρεῖς ἑτέρας κακῶς διῳκηκόσιν , ἣν παρ ἑκόντων ἔλαβον τῶν ἐπιτρόπων , ἣν ὑπὲρ τῶν δικῶν εἰσεπράξαντο , ἣν πρῴην ἀφείλοντ Αἰσίου δίκην ἑλόντες , ἀλλ ἡμᾶς τὰ ἡμέτερα , ὥσπερ ἐστὶν δίκαιον , ἐᾶν ἔχειν ·
ἃ καὶ ὑμῖν ἐστιν ἐν ὠφελείᾳ μείζονι παρ ἡμῖν ὄντ ἢ παρὰ τούτοις , καὶ δικαιότερον δήπου τὰ ἡμέτερα ἡμᾶς ἐστιν ἔχειν ἢ τούτους 0 .
οὐδεμιᾷ φιλοπραγμοσύνῃ μὰ τοὺς θεούς , ὦ ἄνδρες δικασταί , τὴν δίκην ταύτην ἔλαχον Βοιωτῷ , οὐ δ ἠγνόουν ὅτι πολλοῖς ἄτοπον δόξει τὸ δίκην ἐμὲ λαγχάνειν , εἴ τις ἐμοὶ τ αὐτὸν ὄνομ οἴεται δεῖν ἔχειν ·
ἀλλ ἀναγκαῖον ἦν ἐκ τῶν συμβησομένων , εἰ μὴ τοῦτο διορθώσομαι , ἐν ὑμῖν κριθῆναι .
εἰ μὲν οὖν ἑτέρου τινὸς οὗτος ἔφη πατρὸς εἶναι καὶ μὴ τοῦ ἐμοῦ , περίεργος ἂν εἰκότως ἐδόκουν εἶναι φροντίζων ὅ τι βούλεται καλεῖν οὗτος ἑαυτόν .
νῦν δὲ λαχὼν δίκην τῷ πατρὶ τῷ ἐμῷ καὶ μεθ ἑαυτοῦ κατασκευάσας ἐργαστήριον συκοφαντῶν , Μνησικλέα τε , ὃν ἴσως γιγνώσκετε πάντες , καὶ Μενεκλέα τὸν τὴν Νῖνον ἑλόντ ἐκεῖνον , καὶ τοιούτους τινάς , ἐδικάζεθ υἱὸς εἶναι φάσκων ἐκ τῆς Παμφίλου θυγατρὸς καὶ δεινὰ πάσχειν καὶ τῆς πατρίδος ἀποστερεῖσθαι 0 .
ὁ πατὴρ δέ  πᾶσα γὰρ εἰρήσεται ἡ ἀλήθει , ὦ ἄνδρες δικασταί  ἅμα μὲν φοβούμενος εἰς δικαστήριον εἰσιέναι , μή τις , οἷ ὑπὸ πολιτευομένου , ἑτέρωθί που λελυπημένος ἐνταυθοῖ ἀπαντήσειεν αὐτῷ , ἅμα δ ἐξαπατηθεὶς ὑπὸ τῆς τουτουὶ μητρός , ὀμοσάσης αὐτῆς ἦ μήν , ἐὰν ὅρκον αὐτῇ διδῷ περὶ τούτων , μὴ ὀμεῖσθαι , τούτων δὲ πραχθέντων οὐδὲν ἔτ ἔσεσθαι αὐτοῖς , καὶ μεσεγγυησαμένης ἀργύριον , ἐπὶ τούτοις δίδωσι τὸν ὅρκον .
ἡ δὲ δεξαμένη , οὐ μόνον τοῦτον , ἀλλὰ καὶ τὸν ἀδελφὸν τὸν ἕτερον πρὸς τούτῳ κατωμόσατ ἐκ τοῦ πατρὸς εἶναι τοῦ ἐμοῦ .
ὡς δὲ τοῦτ ἐποίησεν , εἰσάγειν εἰς τοὺς φράτερας ἦν ἀνάγκη τούτους καὶ λόγος οὐδεὶς ὑπελείπετο .
εἰσήγαγεν , ἐποιήσατο , ἵνα τ ἀν μέσῳ συντέμω , ἐγγράφει τοῖς Ἀπατουρίοις τουτονὶ μὲν Βοιωτὸν εἰς τοὺς φράτερας , τὸν δ ἕτερον Πάμφιλον 0 ·
μαντίθεος δ ἐνεγεγράμμην ἐγώ .
συμβάσης δὲ τῷ πατρὶ τῆς τελευτῆς πρὶν τὰς εἰς τοὺς δημότας ἐγγραφὰς γενέσθαι , ἐλθὼν εἰς τοὺς δημότας οὑτοσὶ ἀντὶ Βοιωτοῦ Μαντίθεον ἐνέγραψεν ἑαυτόν .
τοῦτο δ ὅσα βλάπτει ποιῶν πρῶτον μὲν ἐμέ , εἶτα δὲ καὶ ὑμᾶς , ἐγὼ διδάξω , ἐπειδὰν ὧν λέγω παράσχωμαι μάρτυρας .
ὃν μὲν τοίνυν τρόπον ἡμᾶς ἐνέγραψεν ὁ πατήρ , ἀκηκόατε τῶν μαρτύρων ·
ὅτι δ οὐκ οἰομένου τούτου δεῖν ἐμμένειν , δικαίως καὶ ἀναγκαίως ἔλαχον τὴν δίκην , τοῦτ ἤδη δείξω .
ἐγὼ γὰρ οὐχ οὕτω δήπου σκαιός εἰμ ἄνθρωπος οὐ δ ἀλόγιστος , ὥστε τῶν μὲν πατρῴων , ἃ πάντ ἐμὰ ἐγίγνετο , ἐπειδήπερ ἐποιήσατο τούτους ὁ πατήρ , συγκεχωρηκέναι τὸ τρίτον νείμασθαι μέρος καὶ στέργειν ἐπὶ τούτῳ , περὶ δ ὀνόματος ζυγομαχεῖν , εἰ μὴ τὸ μὲν ἡμᾶς μεταθέσθαι μεγάλην ἀτιμίαν ἔφερε καὶ ἀνανδρίαν , τὸ δὲ τ αὐτὸν ἔχειν τοῦτον ἡμῖν ὄνομα διὰ πόλλ ἀδύνατον ἦν .
πρῶτον μὲν γάρ , εἰ δεῖ τὰ κοινὰ τῶν ἰδίων εἰπεῖν πρότερον , τίν ἡμῖν ἡ πόλις ἐπιτάξει τρόπον , ἄν τι δέῃ ποιεῖν ;
οἴσουσι νὴ Δί οἱ φυλέται τὸν αὐτὸν τρόπον ὅνπερ καὶ τοὺς ἄλλους 0 .
οὐκοῦν Μαντίθεον Μαντίου Θορίκιον οἴσουσιν , ἐὰν χορηγὸν ἢ γυμνασίαρχον ἢ ἑστιάτορ ἢ ἐάν τι τῶν ἄλλων φέρωσιν .
τῷ δῆλον οὖν ἔσται πότερον σὲ φέρουσιν ἢ ἐμέ 0 ;
σὺ μὲν γὰρ φήσεις ἐμέ , ἐγὼ δὲ σέ 0 .
καὶ δὴ καλεῖ μετὰ τοῦθ ὁ ἄρχων ἢ πρὸς ὅντιν ἂν ᾖ ἡ δίκη .
οὐχ ὑπακούομεν , οὐ λῃτουργοῦμεν .
πότερος ταῖς ἐκ τῶν νόμων ἔσται ζημίαις ἔνοχος ;
τίνα δ οἱ στρατηγοὶ τρόπον ἐγγράψουσιν , ἂν εἰς συμμορίαν ἐγγράφωσιν , ἢ ἂν τριήραρχον καθιστῶσιν ;
ἢ ἂν στρατεία τις ᾖ , τῷ δῆλον ἔσται πότερός ἐσθ ὁ κατειλεγμένος ;
τί δ , ἂν ἄλλη τις ἀρχὴ καθιστῇ λῃτουργεῖν , οἷον ἄρχων , βασιλεύς , ἀθλοθέται , τί σημεῖον ἔσται πότερον καθιστᾶσιν ;
προσπαραγράψουσι νὴ Δία τὸν ἐκ Πλαγγόνος , ἂν σὲ ἐγγράφωσιν , ἂν δ ἐμέ , τῆς ἐμῆς μητρὸς τ οὔνομα 0 .
καὶ τίς ἤκουσε πώποτε , ἢ κατὰ ποῖον νόμον προσπαραγράφοιτ ἂν τοῦτο τὸ παράγραμμα ἢ ἄλλο τι πλὴν ὁ πατὴρ καὶ ὁ δῆμος 0 ;
ὧν ὄντων ἀμφοῖν τῶν αὐτῶν πολλὴ ταραχὴ συμβαίνει .
φέρε , εἰ δὲ κριτὴς καλοῖτο Μαντίθεος Μαντίου Θορίκιος , τί ἂν ποιοῖμεν ;
ἢ βαδίζοιμεν ἂν ἄμφω ;
τῷ γὰρ ἔσται δῆλον πότερον σὲ κέκληκεν ἢ ἐμέ 0 ;
πρὸς Διός , ἂν δ ἀρχὴν ἡντινοῦν ἡ πόλις κληροῖ , οἷον βουλῆς , θεσμοθέτου , τῶν ἄλλων , τῷ δῆλος ὁ λαχὼν ἡμῶν ἔσται ;
πλὴν εἰ σημεῖον , ὥσπερ ἂν ἄλλῳ τινί , τῷ χαλκίῳ προσέσται 0 1 ·
καὶ οὐ δὲ τοῦθ ὁποτέρου ἐστὶν οἱ πολλοὶ γνώσονται .
οὐκοῦν ὁ μὲν ἑαυτόν , ἐγὼ δ ἐμαυτὸν φήσω τὸν εἰληχότ εἶναι 0 .
λοιπὸν εἰς τὸ δικαστήριον εἰσιέναι 0 .
οὐκοῦν ἐφ ἑκάστῳ τούτων δικαστήριον ἡμῖν ἡ πόλις καθιεῖ , καὶ τοῦ μὲν κοινοῦ καὶ ἴσου , τοῦ τὸν λαχόντ ἄρχειν , ἀποστερησόμεθα , ἀλλήλους δὲ πλυνοῦμεν , καὶ ὁ τῷ λόγῳ κρατήσας ἄρξει .
καὶ πότερ ἂν βελτίους εἴημεν τῶν ὑπαρχουσῶν δυσκολιῶν ἀπαλλαττόμενοι , ἢ καινὰς ἔχθρας καὶ βλασφημίας ποιούμενοι ;
ἃς πᾶσ ἀνάγκη συμβαίνειν , ὅταν ἀρχῆς ἤ τινος ἄλλου πρὸς ἡμᾶς αὐτοὺς ἀμφισβητῶμεν 0 .
τί δ , ἂν ἄρα  δεῖ γὰρ ἅπαντα ἐξετάσαι  ἅτερος ἡμῶν πείσας τὸν ἕτερον , ἐὰν λάχῃ , παραδοῦναι αὑτῷ τὴν ἀρχήν , οὕτω κληρῶται , τὸ δυοῖν πινακίοιν τὸν ἕνα κληροῦσθαι τί ἄλλ ἐστίν ;
εἶτ ἐφ ᾧ θάνατον ζημίαν ὁ νόμος λέγει , τοῦθ ἡμῖν ἀδεῶς ἐξέσται πράττειν ;
πάνυ γε 0 ·
οὐ γὰρ ἂν αὐτὸ ποιήσαιμεν .
οἶδα κ ἀγώ , τὸ γοῦν κατ ἐμέ ·
ἀλλ οὐ δ αἰτίαν τοιαύτης ζημίας ἐνίους ἔχειν καλόν , ἐξὸν μή 0 .
ἀλλὰ ταῦτα μὲν ἡ πόλις βλάπτεται ·
ἐγὼ δ ἰδίᾳ τί 0 ;
θεάσασθ ἡλίκα , καὶ σκοπεῖτ ἄν τι δοκῶ λέγειν 0 ·
πολὺ γὰρ χαλεπώτερα ταῦθ ὧν ἀκηκόατ ἐστίν .
ὁρᾶτε μὲν γὰρ ἅπαντες αὐτὸν χρώμενον , ἕως μὲν ἔζη , Μενεκλεῖ καὶ τοῖς περὶ ἐκεῖνον ἀνθρώποις , νῦν δ ἑτέροις ἐκείνου βελτίοσιν οὐδέν , καὶ τὰ τοιαῦτ ἐζηλωκότα καὶ δεινὸν δοκεῖν εἶναι βουλόμενον ·
καὶ νὴ Δί ἴσως ἔστιν .
ἂν οὖν προϊόντος τοῦ χρόνου τῶν αὐτῶν τι ποιεῖν τούτοις ἐπιχειρῇ  ἔστι δὲ ταῦτα γραφαί , φάσεις , ἐνδείξεις , ἀπαγωγαί  , εἶτ ἐπὶ τούτων τινί  πολλὰ γάρ ἐστι τ ἀνθρώπινα , καὶ τοὺς πάνυ δεινοὺς ἑκάστοτε , ὅταν πλεονάζωσιν , ἐπίστασθ ὑμεῖς κοσμίους ποιεῖν  ὄφλῃ τῷ δημοσίῳ , τί μᾶλλον οὗτος ἐγγεγραμμένος ἔσται ἐμοῦ ;
ὅτι νὴ Δί εἴσονται πάντες πότερός ποτ ὦφλεν .
ἂν δέ , ὃ τυχὸν γένοιτ ἄν , χρόνος διέλθῃ καὶ μὴ ἐκτεισθῇ τὸ ὄφλημα , τί μᾶλλον οἱ τούτου παῖδες ἔσονται τῶν ἐμῶν ἐγγεγραμμένοι , ὅταν τ οὔνομα καὶ ὁ πατὴρ καὶ ἡ φυλὴ καὶ πάντ ᾖ τ αὐτά 0 ;
τί δ , εἴ τις δίκην ἐξούλης αὐτῷ λαχὼν μηδὲν ἐμοὶ φαίη πρὸς αὑτὸν εἶναι , κυρίαν δὲ ποιησάμενος ἐγγράψαι , τί μᾶλλον ἂν εἴη τοῦτον ἢ ἔμ ἐγγεγραφώς 0 ;
τί δ , εἴ τινας εἰσφορὰς μὴ θείη 0 ;
τί δ , εἴ τις ἄλλη περὶ τ οὔνομα γίγνοιτ ἢ λῆξις δίκης ἢ δόξ ὅλως ἀηδής 0 ;
τίς εἴσεται τῶν πολλῶν πότερός ποθ οὗτός ἐστιν , δυοῖν Μαντιθέοιν τ αὐτοῦ πατρὸς ὄντοιν ;
φέρε , εἰ δὲ δίκην ἀστρατείας φεύγοι , χορεύοι δ ὅταν στρατεύεσθαι δέῃ ;
καὶ γὰρ νῦν , ὅτ εἰς Ταμύνας παρῆλθον οἱ ἄλλοι , ἐνθάδε τοὺς Χοᾶς ἄγων ἀπελείφθη καὶ τοῖς Διονυσίοις καταμείνας ἐχόρευεν , ὡς ἅπαντες ἑωρᾶθ οἱ ἐπιδημοῦντες .
ἀπελθόντων δ ἐξ Εὐβοίας τῶν στρατιωτῶν λιποταξίου προσεκλήθη , κ ἀγὼ ταξιαρχῶν τῆς φυλῆς ἠναγκαζόμην κατὰ τ οὐνόματος τοῦ ἐμαυτοῦ πατρόθεν δέχεσθαι τὴν λῆξιν ·
καὶ εἰ μισθὸς ἐπορίσθη τοῖς δικαστηρίοις , εἰσῆγον ἂν δῆλον ὅτι .
ταῦτα δ εἰ μὴ σεσημασμένων ἤδη συνέβη τῶν ἐχίνων , κ ἂν μάρτυρας ὑμῖν παρεσχόμην .
εἰ δὲ ξενίας προσκληθείη 0 ;
πολλοῖς δὲ προσκρούει , καὶ ὃν ἠναγκάσθη τρόπον ὁ πατὴρ ποιήσασθαι αὐτόν , οὐ λέληθεν .
ὑμεῖς δ , ὅτε μὲν τοῦτον οὐκ ἐποιεῖθ ὁ πατήρ , τὴν μητέρ ἀληθῆ λέγειν ἡγεῖσθ αὐτοῦ ·
ἐπειδὰν δ οὕτως γεγονὼς οὗτος ὀχληρὸς ᾖ , πάλιν ὑμῖν ποτὲ δόξει κεῖνος ἀληθῆ λέγειν .
τί δ , εἰ ψευδομαρτυρίων ἁλώσεσθαι προσδοκῶν ἐφ οἷς ἐρανίζει τούτοις τοῖς περὶ αὑτόν , ἐρήμην ἐάσειεν τελεσθῆναι τὴν δίκην 0 ;
ἆρά γε μικρὰν ἡγεῖσθε βλάβην , ὦ ἄνδρες Ἀθηναῖοι , ἐν κοινωνίᾳ τὸν ἅπαντα βίον τῆς τούτου δόξης καὶ τῶν ἔργων εἶναι ;
ὅτι τοίνυν οὐ δ ἃ διεξελήλυθ ὑμῖν μάτην φοβοῦμαι , θεωρήσατε .
οὗτος γὰρ ἤδη καὶ γραφάς τινας , ὦ ἄνδρες Ἀθηναῖοι , πέφευγεν , ἐφ αἷς οὐδὲν αἴτιος ὢν ἐγὼ συνδιαβάλλομαι , καὶ τῆς ἀρχῆς ἠμφεσβήτει , ἣν ὑμεῖς ἔμ ἐχειροτονήσατε , καὶ πολλὰ καὶ δυσχερῆ διὰ τ οὔνομα συμβέβηκεν ἡμῖν , ὧν , ἵν εἰδῆτε , ἑκάστων μάρτυρας ὑμῖν παρέξομαι .
ὁρᾶτ , ὦ ἄνδρες Ἀθηναῖοι , τὰ συμβαίνοντα , καὶ τὴν ἀηδίαν τὴν ἐκ τοῦ πράγματος .
εἰ τοίνυν μηδὲν ἀηδὲς ἦν ἐκ τούτων , μη δ ὅλως ἀδύνατον τ αὐτὸν ἔχειν ὄνομ ἡμῖν συνέβαινεν , οὐ δήπου τοῦτον μὲν δίκαιον τὸ μέρος τῶν χρημάτων ἔχειν κατὰ τὴν ποίησιν , ἣν ὁ πατὴρ αὐτὸν ἀναγκασθεὶς ἐποιήσατο , ἐμὲ δ ἀφαιρεθῆναι τ οὔνομα , ὃ βουλόμενος καὶ οὐ δ ὑφ ἑνὸς βιασθεὶς ἔθετο 0 .
οὐκ ἔγωγ ἡγοῦμαι .
ἵνα τοίνυν εἰδῆτε , ὅτι οὐ μόνον εἰς τοὺς φράτερας οὕτως , ὡς μεμαρτύρηται , ὁ πατὴρ τὴν ἐγγραφὴν ἐποιήσατο , ἀλλὰ καὶ τὴν δεκάτην ἐμοὶ ποιῶν τ οὔνομα τοῦτ ἔθετο , λαβέ μοι καὶ ταύτην τὴν μαρτυρίαν .